CELEX: C2004/179/35
Language: hu
Date: 2004-07-10 00:00:00
Title: T-182/04. sz. ügy: Daniel Van der Spree által 2004. május 17-én az Európai Közösségek Bizottsága ellen benyújtott kereset

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/18
            
         Daniel Van der Spree által 2004. május 17-én az Európai Közösségek Bizottsága ellen benyújtott kereset
   (T-182/04. sz. ügy)
   (2004/C 179/35)
   Az eljárás nyelve: francia
   Daniel Van der Spree, lakóhely: Overijse (Belgium), képviseli Sébastien Orlandi, Albert Coolen, Jean-Noël Louis és Etienne Marchal, avocats, kézbesítési cím: Luxembourg, 2004. május 17-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg a felperes 2001. július 1. és 2002. december 31. közötti időszakra vonatkozó szakmai előmeneteli jelentését véglegesen megállapító határozatot;
            
         
               —
            
            
               kötelezze az alperest a költségek viselésére.
            
         Jogalapok és fontosabb jogi érvek:
   Keresete alátámasztására a felperes elsősorban a személyzeti szabályzat 26. és 43. cikkei, valamint a 2001-2002-es átmeneti értékelésre alkalmazandó különös intézkedések sérelmére hivatkozik. A felperes ugyancsak hivatkozik az indokolási kötelezettség megszegésére, a szöveges értékelések és az adott osztályzatok közötti összhang hiányára, valamint nyilvánvaló mérlegelési hibára. Ezen túlmenően a felperes a védelmi jogok sérelmét is állítja, amennyiben a határozat egy – a felperes tudomására nem jutott – belső ellenőrzési jelentésen, valamint – a felperes szerint vele soha nem közölt – állítólagos értékelési szempontokon alapult.